Den Vest-Sjællandske Avis, 1836-06-11
Man har faaet meget udførlige Efterretninger fra Madrid og deraf erfaret Aarsagen til at de Prokuradores Kammer er blevet opløst, nemlig at en Petition, underskreven af 68 Prokuradores var overleveret til Kammeret, som gik ud paa, at dette maatte erklære, at det nye Ministerium ikke besad Kammerets Tillid. Hr. Jsturiz og 25 Prokuradores protesterede vel imod at den skulde tages under Forhandling, der opstod nu en Debatte hvorved flere Medlemmer, saaledes Hr. Caballero, Olozaga og Alday angrebe Ministeriet, og Petitionen blev antaget med 78 mod 29 Stemmer. Hr. Jsturiz begav sig nu samme Aften til Dronningen i Pardo, der blev holdet en Minister=Konseil, og det blev besluttet at opløse Kammeret. Dog blev ikke Beslutningen strax bekiendtgjort, men først de fornødne militaire Forholdsregler tagne for at holde Roligheder, vedlige i Hovedstaden. General Qvesada, som har Garnisonen, der bestaar af 14,000 Mand, paa sin Side, anseer sig for stærk nok til at holde Tumultanterne i Tømme. Den 23de Mai blev, som bekiendt Opløsnings Dekretet publiceret; der vare kun 52 Prokuradores tilstæde. Mendizabal, Caballero og de fleste Medlemmer af den yderste Opposition havde ikke indfundet sig. Hr. Jsturiz oplæste Dekretet. Tribunerne vare overfyldte med Tilhørere; disse havde hidindtil holdt sig roelige; men da den sædvanlige Formel blev udtalt af Præsidenten, faa udbrød en frygtelig og dissonnerende Tumult, man hørte Ordene Viva og Muera imellem hinanden; men fra nogle Tribuner løde dog bifaldsraab. Hos de Proceres fandt Dekretet den gunstigste Modtagelse. Den 23de var alt tilendebragt og om Aftenen var det ganske roeligt i Hovedstaden; ifølge Beretning i den franske Moniteur var det endnu den 25de roeligt, baade i Madrid og i Provinserne, nogle smaae Tumulter vare strax blevne undertrykkede. En Skrivelse var indløben fra General Kordova, som synes at leve i den bedste Forstaaelse med det nye Ministerium, og som skal have underrettet ham om, at en Seier over Karlisterne nu vilde ret være det velkommen Dronningen har udstædet en Proclamation til Folket for at beroelige det. De nye Valg skulle foretages efter den af Herr Mendizabal foreslagne Valglove. GeneralKordova har virkelig ogsaa sat sig i Bevægelse med sin Armee. Den franske Moniteur af 29de Mai melder, at han var den 22de Mai rykket ud af Vittoria i Spidsen for 3 Divisioner. Efter en Fægtning, hvori han drev Karlisterne tilbagetil Onate, og tilføiede dem et anseeligt Tab, besatte han Høiene af Sierra de Sau fra Adrian til Aranzazu. Simon de la Torre, som kommanderede Kar listerne, blev haardt faaret. De Kristinos havde omtrent 200 Døde og Saarede, og blandt disse Brigaderen O'Donnel. – J en nye telegraphisk Depesche i Moniteuren berettes, at de Kristinos og Englænderne have bemægtiget sig Havnen Passages, som ligger en halv Miil nordost, endvidere indeholder Moniteuren af officielle Efterretninger fra Vittoria af 25de Mai, at Karlisterne havde den 24de angrebet Kordova med den største Heftighed i hans Position Arlaban; Fægtningen varede til Kl. 10 om Aftenen; men de bleve drevne tilbagepaalden hele Linie. Den 21. ødelagde de Kristinos ganske Karlisternes Fortificationer, ligesom ogsaa de ved Villareal d'Alava. Karlisternes Tab var betydeligt; de Kristinos havde 254 Døde og Saarede, den 27de Mai var Karlisternes Hovedqvarteer i Escoriaza og Kordovas i Ulibary de Gamboa. General Ber nelle er udvalgt til Chef for Observations=Korpset Navarra, som bestaar af Udlændingernes Legion, af 10 spanske Jnfanterie-Batailloner og fire Kavallerie-Eskadroner.